Document ID: /roh_data/filtered/fineweb-2-filterrobots_roh.jsonl.gz/42290

Las raschuns per quest pass n’ha Transocean dentant betg numnà. La sedia vul il concern cun passa 136 plattafurmas e bastiments da perfurar dentant vinavant salvar a Steinhausen (ZG). Sias aczias duain vinavant vegnir martgadadas a la bursa a New York.
Fin a 3'657 meters sut l'aua
Transocean ha radund 13’000 collavuraturs ed ha fatg l’onn passà ina svieuta da passa 9 milliardas dollars. Il concern è sin l’entir mund sin la tschertga dad ieli e gas. Cun ses bastiment Discoverer Clear Leader po il concern furar suenter ieli en ina profunditad da fin a 3’657 meters sut l’aua.